**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№52**

***Решения по Протокол №52/ 23.02.2023 г. от заседание на Общински съвет Иваново, област Русе***

Д Н Е В Е Н Р Е Д

1. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, представляващ урегулиран поземлен имот (УПИ) IV-1762, кв. 134 по плана на с. Щръклево, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 48/ 02.02.2023 г.

2. Вземане на решение за прекратяване на съсобственост върху поземлен имот (ПИ) с идентификатор 32095.127.8 по КККР на с. Иваново, общ. Иваново, обл. Русе, местност „Дюлите“.

 Вносител: Георги Миланов – Кмет на Община Иваново

 Докладна записка вх. № 49/ 02.02.2023 г.

3. Определяне на представител в извънредно общо събрание на акционерите на „Университетска многопрофилна болница за активно лечение „Канев” АД (УМБАЛ „Канев” АД).

 Вносител: Георги Миланов – Кмет на Община Иваново

 Докладна записка вх. №50/ 02.02.2023 г.

4. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Щръклево, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 52/ 06.02.2023 г.

5. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Щръклево, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. №53/ 06.02.2023 г.

 6. Отчет за отпуснато финансово подпомагане на спортните клубове на територията на община Иваново през 2022 г.

 Вносител: Георги Миланов – Кмет на Община Иваново

 Докладна записка вх. №59/ 08.02.2023 г.

7. Отчет за изпълнението през 2022 г. на Програма за управление на отпадъците на Община Иваново за периода 2022 – 2028 г.

 Вносител: Георги Миланов – Кмет на Община Иваново

 Докладна записка вх. №60/ 08.02.2023 г.

8. Споразумение за сътрудничество между Община Иваново, Република България и Кметството на град Анений Ной, Република Молдова.

Вносител: Георги Миланов – Кмет на Община Иваново

Докладна записка вх. №61/ 09.02.2023 г.

9. Вземане на решение за обявяване на недвижим имот – публична общинска собственост, находящ се в с. Тръстеник, общ. Иваново, обл. Русе, за частна общинска собственост.

 Вносител: Георги Миланов – Кмет на Община Иваново

 Докладна записка вх. №64/ 10.02.2023 г.

10. Съвместен проект на Община Иваново и Фонд „Социална закрила“- „Закупуване на автомобил за нуждите на Домашен социален патронаж в Община Иваново”.

Вносител: Георги Миланов – Кмет на Община Иваново

Докладна записка вх. №68/ 14.02.2023 г.

11. Одобряване на подробен устройствен план /ПУП/ – парцеларен план /ПП/ на трасе за обект: “Кабелна линия 20 kV от СРС от ВЕЛ 20 kV „Иваново“ до нов трафопост тип БКТБ 20/0,4 kV в поземлен имот с идентификатор 32095.100.9, местност “Паметника” по кадастралната карта и кадастралните регистри на с. Иваново, община Иваново, област Русе за присъединяване на ФЕЦ с мощност 400 кW“.

 Вносител: Георги Миланов – Кмет на Община Иваново

 Докладна записка вх. №70/ 15.02.2023 г.

 12. Приемане на Отчет за изпълнението на Програмата за развитие на туризма в община Иваново за 2022 г.

 Вносител: Георги Миланов – Кмет на Община Иваново

 Докладна записка вх. №71/ 15.02.2023 г.

13. Приемане на Доклад на община Иваново за 2022 г. в изпълнение на Стратегия на област Русе за равенство, приобщаване и участие на ромите (2022-2030 г.).

Вносител: Георги Миланов – Кмет на Община Иваново

Докладна записка вх. №72/ 15.02.2023 г.

14. Ползване на пасища, мери и ливади от Общинския поземлен фонд (ОПФ) за 2023/2024 стопанска година по реда на чл. 37и от Закона за собствеността и ползването на земеделските земи (ЗСПЗЗ).

 Вносител: Георги Миланов – Кмет на Община Иваново

 Докладна записка вх. №79/ 20.02.2023 г.

15. Даване на съгласие за предоставяне под наем на проектираните в плана за земеразделяне полски пътища и напоителни канали, включени в масиви за ползване за стопанската 2022/2023 г. и определяне на цена за ползването им.

Вносител: Георги Миланов – Кмет на Община Иваново

Докладна записка вх. №82/ 22.02.2023 г.

16. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№579

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

1. **Дава съгласие** за обявяване на публичен търг за продажба на урегулиран поземлен имот (УПИ) IV-1762, в кв. 134, с площ 912 кв. м., по кадастралния план на с. Щръклево, общ. Иваново, обл. Русе, одобрен със Заповед № РД-02-14-2158/15.12.2000 г. на МРРБ, с административен адрес: ул. „Янтра“ № 9, при граници и съседи: север: улица, изток: ПИ 501.1759 и УПИ III-2154, юг: УПИ VII-2153 и ПИ 501.1761, запад: ПИ 501.1763, за имота е съставен **Акт за частна общинска собственост № 145/09.03.2007 г.**, вписан в СВ – Русе с вх. рег. № 16 от 15.03.2007 г., под № 187, том VIII, дело № 2056, ДВР 3176

2. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **9 120,00 лв. (девет хиляди сто и двадесет лева)** без ДДС, която се приема за начална цена при провеждане на публичния търг за продажба на имота.

3. **Определя** вида на търга – с тайно наддаване по чл. 74 от НРПУРИВОбС.

4. **Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

5. **Възлага** на Кмета на Общината след влизане в сила на решението да предприеме необходимите действия по изпълнението му.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№580

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, от Закона за местното самоуправление и местната администрация (ЗМСМА), чл. 36, ал. 1, т. 2 от Закона за общинската собственост (ЗОС) и чл. 62, ал. 1, т. 3 и ал. 3 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за прекратяване на съществуващата между Община Иваново от една страна и Ива Тихолова от друга страна съсобственост, чрез продажба на частта на Община Иваново в размер на 28,08 % идеални части, представляващи 1 333 кв. м. от поземлен имот с идентификатор 32095.127.8 целият с площ от 4 747 кв. м., трайно предназначение на територията: Земеделска, начин на трайно ползване: „Нива“, категория на земята: 3 (три), по кадастралната карта и кадастралните регистри на с. Иваново, общ. Иваново, обл. Русе, одобрени със Заповед № РД-18-89/18.12.2009 г. на Изпълнителен директор на АГКК, местност „Дюлите“, при граници поземлени имоти с идентификатори: 32095.127.5, 32095.127.6, 32095.127.1, 32095.127.4, 32095.74.128, предмет на **Акт за частта общинска собственост (АЧОС) № 2479/28.11.2022 г**., **с цел прекратяване на съществуващата съсобственост**, за сумата от **3 980,00 лв. (три хиляди деветстотин и осемдесет лева)** без ДДС, определена въз основа на пазарна оценка, изготвена от маг. ик. Катя Кънчева, притежаваща Сертификат за оценителска правоспособност с рег. № 810100352 от 16.08.2011 г. за оценка на недвижими имоти, издаден от Камарата за независимите оценители в България.

**2. Определя** 30 на сто от постъпленията от продажбата на идеалните части от имота да се използват за финансиране на изграждането, за основен и текущ ремонт на социалната и техническата инфраструктура на с. Иваново, общ. Иваново, обл. Русе.

**3. Дава съгласие** да бъде допълнен раздел IІІ.И от Годишната програма за управление и разпореждане с имотите, собственост на Община Иваново за 2023 г., с имота описан в т. 1.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 36, ал. 3 от Закона за общинската собственост и да предприеме необходимите действия по изпълнението му.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№581

На основание чл. 21, ал. 1, т. 9 и т. 23 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация и чл. 60 от АПК, Общински съвет Иваново РЕШИ:

**1. ОПРЕДЕЛЯ Георги Миланов** – кмет на Община Иваново, област Русе за представител на Община Иваново в извънредно общо събрание на акционерите на УМБАЛ „Канев” АД, което ще се проведе на **06.03.2023 г. (понеделник)** от **13.00 ч.** в конферентната зала на лечебното заведение, с адрес: гр. Русе, ул.”Независимост” № 2, а при липса на кворум – на **21.03.2023 г. (вторник)** от **13.00 ч.** на сщото място и при същия дневен ред.

**2. ОПРЕДЕЛЯ Пламен Дончев** – заместник – кмет на Община Иваново, област Русе за представител на Община Иваново в редовно общо събрание на акционерите на УМБАЛ „Канев” АД, което ще се проведе на **06.03.2023 г. (понеделник)** от **13.00 ч.** в конферентната зала на лечебното заведение, с адрес: гр. Русе, ул.”Независимост” № 2, а при липса на кворум – на **21.03.2023 г. (вторник)** от **13.00 ч.**, на същото място и при същия дневен ред, в случай, че представителят по т.1 е възпрепятстван да участва в събранието.

**3**. **СЪГЛАСУВА** следната позиция на Община Иваново по точките от дневния ред на извънредно общо събрание на акционерите на УМБАЛ „Канев” АД на **06.03.2023 г. (понеделник)**, а при липса на кворум **–** на **21.03.2023 г. (вторник)** и **ОПРАВОМОЩАВА** представителя на Община Иваново дагласува проектите на решения по точките от дневния ред, както следва:

**По т. 1 от дневния ред:**

Да гласува „ЗА” одобряване на „Бизнес програма за развитие и управление на УМБАЛ „Канев“ АД за периода 2022-2024г. на основание чл.57, ал.6 от ППЗПП.

**По т. 2 от дневния ред:**

Да гласува „ЗА” предложението освобождаване от отговорност на членовете на съвета на директорите за дейността им през 2021 г.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№582

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1.** **Дава съгласие** за обявяване на публичен търг за продажба недвижим имот – частна общинска собственост, представляващ поземлен имот № 501.8 в кв. 78 по кадастралния план на с. Щръклево, ЕКАТТЕ: 84049, община Иваново, област Русе, одобрен със Заповед № РД-02-14-2158/15.12.2000 г. на МРРБ и ПУР, реш. № 269/26.01.2006 г. на ОбС Иваново, с площ 1.069 дка, при граници и съседи: север и изток – улица, юг – ПИ № 501.2070, за който е образуван УПИ VI-2070, запад – ПИ № 501.9, предмет на АЧОС № 1079/24.08.2015 г., вписан в СВ-Русе под вх. рег. № 11626 от 03.09.2015 г., акт № 168, том 30, дело № 6028, ДВР 11435.

**2**. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България, в размер на **10 490,00 лв. (десет хиляди четиристотин и деветдесет лева) без ДДС**, която се приема за начална цена при провеждане на публичния търг за продажба на имота.

**3. Определя** вида на търга – с тайно наддаване по чл. 74 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

**5.** **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№583

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1.** **Дава съгласие** за обявяване на публичен търг за продажба недвижим имот – частна общинска собственост, представляващ поземлен имот № 501.9в кв. 78 по кадастралния план на с. Щръклево, ЕКАТТЕ: 84049, община Иваново, област Русе, одобрен със Заповед № РД-02-14-2158/15.12.2000 г. на МРРБ и ПУР, реш. № 269/26.01.2006 г. на ОбС Иваново, с площ 1.519 дка, при граници и съседи: север – имот № 501.9504 – улица, изток – ПИ № 501.8, юг – ПИ № 501.2070, за който е образуван УПИ VI-2070 и ПИ № 501.11, който е образуван УПИ VII-11, запад – ПИ № 501.2188, който е образуван УПИ II-2188, предмет на АЧОС № 1080/24.08.2015 г., вписан в СВ-Русе под вх. рег. № 11578 от 02.09.2015 г., акт № 142, том 30, дело № 6001, ДВР 11382.

**2**. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България, в размер на **14 900,00 лв. (четиринадесет хиляди и деветстотин лева) без ДДС**, която се приема за начална цена при провеждане на публичния търг за продажба на имота.

**3. Определя** вида на търга – с тайно наддаване по чл. 74 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

**5.** **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО ШЕСТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№584

На основание чл. 21, ал. 1, т. 6 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация и в изпълнение на чл. 39 от Наредба № 24 за спортните обекти общинска собственост и за финансиране и подпомагане на физическата активност, физическото възпитание, спорта и спортно-туристическата дейност на територията на Община Иваново, Общински съвет Иваново РЕШИ:

**Приема** Отчет за отпуснато финансово подпомагане на спортните клубове на територията на община Иваново през 2022 г.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№585

На основание чл. 21, ал. 1, т. 24 и ал. 2, чл. 27, ал. 3 от ЗМСМА, във връзка с чл. 52, ал. 9 от ЗУО, Общински съвет Иваново РЕШИ:

**Приема** Отчет за 2022 г. на Програма за управление на отпадъците на Община Иваново за периода 2022-2028 г.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№586

На основание чл. 21, ал. 1, т. 23, и ал. 2, във връзка с чл. 27, ал. 3 от Закона за местното самоуправление и местната администрация, Общински съвет Иваново РЕШИ:

1. Общински съвет - Иваново **дава съгласие** за сключване на споразумение за сътрудничество между Община Иваново, Република България и Кметство Анении Ной, Република Молдова и одобрява предложения проект на Споразумение за сътрудничество съгласно Приложение № 1 към настоящото решение;

2. Общински съвет - Иваново **възлага** на Кмета на Община Иваново подписването и изпълнението на споразумение за сътрудничество съгласно Приложение № 1 към настоящото решение.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№587

На основание чл. 21, ал. 1, т. 8 и ал. 2, във връзка с ч. 27, ал. 4 и ал. 5 от Закона за местното самоуправление и местната администрация (ЗМСМА), чл. 6, ал. 3, във връзка с чл. 3, ал. 2 и ал. 3 от Закона за общинската собственост (ЗОС), Общински съвет Иваново РЕШИ:

1. **ОБЯВЯВА** имот - публична общинска собственост, представляващ поземлен имот (ПИ) № 1203, в кв. 126 по плана на с. Тръстеник, общ. Иваново, обл. Русе, одобрен със Заповед № 1720/14.12.1966 г., изменен със Заповед № РД-09-500/12.11.2009 г., с площ 1 280 кв. м., предмет на Акт за публична общинска собственост (АПОС) № 46/21.11.2008 г., **за имот - частна общинска собственост.**

2. **Възлага** на Кмета на Община Иваново да предприеме необходимите действия по изпълнение на настоящото решение, след влизането му в сила.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№588

На основание чл.21, ал.1, т.6, т.8 и ал.2, във връзка с чл.27, ал.4 и ал.5 от ЗМСМА и чл.10 от ПМС 7/2023 във връзка с чл.6 от Закона за прилагане на разпоредби на Закона за държавния бюджет на Република България за 2022 г., Общински съвет Иваново РЕШИ:

1. **Дава съгласие** стойността на автомобила по проект „Закупуване на автомобил за нуждите на Домашен социален патронаж в Община Иваново” по целева програма „Патронажна мобилност за доставка на топъл обяд“ да е в размер на 50000 лв.

2. **Дава съгласие** средствата за съфинансиране по проект „Закупуване на автомобил за нуждите на Домашен социален патронаж в Община Иваново” по програма „Патронажна мобилност за доставка на топъл обяд“ да се увеличи с 14130 лв.

3. **Възлага** на кмета на Община Иваново да предприеме необходимите действия по изпълнение на настоящото решение.

ПО ЕДИНАДЕСЕТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№589

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 129, ал. 1, във връзка със 110, ал. 1, т. 5 от Закона за устройство на територията /ЗУТ/, Общински съвет Иваново РЕШИ:

1. **Одобрява** подробен устройствен план /ПУП/ – парцеларен план /ПП/ на трасе за обект: “Кабелна линия 20 kV от СРС от ВЕЛ 20 kV „Иваново“ до нов трафопост тип БКТБ 20/0,4 kV в поземлен имот с идентификатор 32095.100.9, местност “Паметника” по кадастралната карта и кадастралните регистри на с. Иваново, община Иваново, област Русе за присъединяване на ФЕЦ с мощност 400 кW“.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№590

На основание чл. 21, ал. 1, т. 24 и ал. 2, във връзка с чл. 27, ал. 3 от ЗМСМА и чл. 12, т. 1 от Закона за туризма, Общински съвет Иваново РЕШИ:

**ПРИЕМА** Отчет за изпълнението на Програмата за развитие на туризма в община Иваново за 2022 г.

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№591

На основание чл. 21, ал. 1, т. 24 и ал. 2, във вр. с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

**ПРИЕМА** Доклад на община Иваново за 2022 г. в изпълнение на Стратегия на област Русе за равенство, приобщаване и участие на ромите (2022-2030 г.)

ПО ЧЕТИРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№592

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 24а, ал. 6, т. 4, чл. 37и и чл. 37о от ЗСПЗЗ и чл. 60, ал. 1 от АПК, Общински съвет Иваново РЕШИ:

**1.** Определя списък с размера, местоположението и категория на пасищата, мерите и ливадите от ОПФ за индивидуално ползване за 2023/2024 г. – приложение № 1, представляващо неразделна част от настоящето решение.

**2.** Приема Правила за ползването на пасища, мери и ливади на територията на община Иваново.

**3.** Дава съгласие за предоставяне на пасища, мери и ливади за индивидуално ползване през стопанската 2023/2024 г.

**4.** Приема Годишен план за паша за 2023/2024 стопанска година, който съдържа:

* списъка по т. 1 – приложение № 1;
* списък на пасища, мери и ливади за индивидуално ползване по действащи за 2023/2024 стопанска година договори за наем – приложение № 2;
* задължения на общината и ползвателите на общинските пасища, мери и ливади.

**5.** Пасища, мери и ливади от ОПФ да се предоставят под наем на лица, които са подали заявление със съответните приложения по образец, одобрен от Министъра на земеделието, храните и горите, до кмета на общината, придружено с:

 5.1. декларация за спазване на правилата и изискванията за ползване на общински имоти – пасища, мери и ливади, утвърдена с Решение № 550/26.06.2015 г. на ОбС Иваново,

 5.2. декларация по образец, утвърдена с решение № 504 по протокол № 58/27.02.2015 г. на Общински съвет Иваново (в случай, че при разпределението, земеделски стопанин желае да получи за 1 ЖЕ по-малка площ от максимално установената в закона)

 5.3. нотариално заверено пълномощно (в случай на участие чрез пълномощник);

**6.** Срок за подаване на заявленията: до **10.03.2023 г.**

7**.** Дава съгласие при подадени заявления в срока по т. 5 от правоимащи животновъди, да бъде извършено разпределение от комисия, назначена със заповед на кмета на общината, за индивидуално ползване на имотите от приложение № 1, съобразно броя и вида на регистрираните от тях пасищни животни. При разпределението да се отчита наличието на притежавани или ползвани на правно основание от заявителя пасища, мери и ливади.

**8.** Дава съгласие при недостиг на пасища в дадено землище да се извършва допълнително разпределение в землище на съседни населени места до достигане на площта, посочена от животновъдите, нормата по чл. 37и, ал. 4 от ЗСПЗЗ или до изчерпване на имотите от ОПФ, посочени в приложение № 1.

**9.** Дава съгласие въз основа на протоколите на комисията по чл. 37и, ал. 6 и 7 от ЗСПЗЗ и след заплащане на наемна цена, кметът на общината да сключва **договори** за наем със срок на действие от **5 стопански години**, считано от 2023/2024 г.

**10.** Дава съгласие, преди сключване на договорите, при необходимост, списъкът с размера и местоположението на пасищата, мерите и ливадите от ОПФ за индивидуално ползване за стопанската 2023/2024 година по Приложение №1, да бъде актуализиран с финалния слой „Постоянно затревени площи” за кампания 2022.

**11.** Дава съгласие при сключване на договор по т. 9 за имот, който изцяло или частично не попада в специализирания слой „Площи, допустими за подпомагане” да не се дължи заплащане на наемната цена за площта извън слоя за две стопански години от сключването на договора.

**12.** Приема експертни оценки за определяне на справедлива годишна наемна вноска за отдаване под наем на пасища, мери и ливади, и определя годишна наемна цена на пасищата, мерите и ливадите за сключените по т. 9 договори в размер, както следва:

|  |  |  |
| --- | --- | --- |
| Землище | пасища лв/дка 1-7 категория  | пасища лв/дка8-10 категория |
| 1. Божичен | 15,00 | --- |
| 2. Иваново | 15,00 | --- |
| 3. Кошов | 15,00 | --- |
| 4. Красен | 15,00 | 13,00 |
| 5. Мечка | 17,00 | --- |
| 6. Пиргово | 17,00 | 13,00 |
| 7. Сваленик | 16,00 | 13,00 |
| 8. Табачка | 17,00 | --- |
| 9. Тръстеник | 17,00 | --- |
| 10. Церовец | 16,00 | 13,00 |
| 11. Червен | --- | 13,00 |
| 12. Щръклево | 15,00 | --- |

**13.** Дава съгласие при наличие на останали свободни пасища след извършеното разпределение, да бъдат проведени последователно търгове за предоставянето им под наем първо само на животновъди, а впоследствие на животновъди и лица, които поемат задължение да ги поддържат в добро земеделско и екологично състояние като договорите за наем се сключват за една стопанска година.

**14.** Определя начална тръжна цена на имотите, предмет на бъдещите търгове в размерите, определени в т. 12 от настоящето решение.

**15.** Договорите по т. 13, сключени през календарната 2023 г. са със срок на действие една стопанска година и са валидни за 2023/2024 г.

**16.** Дава съгласие пашата в имоти извън обхвата на приложение № 1 да е свободна и безвъзмездна за нерегистрирани, съгласно чл. 7 от ЗПЗП земеделски стопани, с изключение на частите от тях, представляващи гори, за които има забрана на паша.

**17.** На основание чл. 60 от АПК, допуска предварително изпълнение на настоящето решение.

**18.** Възлага на кметовете/км. наместници на съответните населени места на Община Иваново контрола по изпълнение и спазване на Правилата за ползване на общинските пасища и мери от страна на ползвателите, и задължението при констатирани нарушения своевременно да уведомяват кмета на община Иваново.

**19.** Възлага на кмета на община Иваново да организира изпълнението на настоящето решение.

ПО ПЕТНАДЕСЕТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№593

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 37в, ал. 16 и 17 от ЗСПЗЗ и чл. 14, ал. 8 от ЗОС, Общински съвет Иваново РЕШИ:

1. **Дава съгласие** да бъдат предоставени за ползване, за стопанската 2022/2023 г. проектираните в плана за земеразделяне полски пътища и канали, попадащи в масиви за ползване на земеделски земи в землищата на община Иваново, съгласно списъци, изготвени от ОДЗ Русе и представляващи неразделна част от настоящото решение.

2. **Определя** годишна наемна цена за стопанската 2022/2023 година в размер на 70,00 лв/дка за ползване на проектираните в плана за земеразделяне общински полски пътища, описани в Приложение №1.

3. **Дава съгласие** да бъдат сключени договори за наем за имотите по т. 1 с лицата обработващи съответните масиви за ползване на земеделските земи.

4. В договорите за наем на имотите-полски пътища да бъде вменено задължение на ползвателите, на които са предоставени полските пътища в масива, да осигурят достъп до имотите, декларирани и заявени за ползване в реални граници през следващата стопанската година, съгласно нормата на чл. 37в, ал. 17 от ЗСПЗЗ.

5. **Дава съгласие** с имотите по приложените регистри по т. 1 от настоящото решение да се допълни раздел III, б. „А“, т. 4 на Програмата за управление и разпореждане с имоти – общинска собственост за 2023 г.

6. Възлага на кмета на Общината да предприеме необходимите действия по изпълнението на настоящото решение след влизането му в сила.